กระสูบ - วิกิพีเดีย

# กระสูบ

### จากวิกิพีเดีย สารานุกรมเสรี

? กระสูบ
การจำแนกชั้นทางวิทยาศาสตร์

อาณาจักร: | Animalia
ไฟลัม: | Chordata
ชั้น: | Actinopterygii
ตระกูล: | Cypriniformes
วงศ์: | Cyprinidae
วงศ์ย่อย: | Cyprininae - Systomi

กระสูบ เป็นชื่อสามัญของปลาน้ำจืดจำพวกหนึ่งอยู่ในวงศ์ปลาตะเพียน (Cyprinidae) กระสูบมีอยู่ 2 ชนิด ที่พบบ่อย คือ กระสูบจุด และ กระสูบขีด

กระสูบจุด Hampala dispar

## [แก้] กระสูบจุด

กระสูบจุด มีชื่อวิทยาศาสตร์ว่า Hampala dispar มีลักษณะรูปร่างค่อนข้างยาว แบนข้างเล็กน้อย หัวยาว ปากกว้างมาก มีหนวดสั้น 1 คู่ที่ริมฝีปาก ครีบหลังค่อนข้างเล็ก ครีบหางเว้าลึก เกล็ดค่อนข้างใหญ่ ตัวมีสีเงิน ด้านหลังสีคล้ำอมน้ำตาล ด้านท้องสีจาง ด้านข้างลำตัวมีจุดสีคล้ำข้างละหนึ่งดวง ครีบมีสีแดงเรื่อ ครีบหางมีสีแดงไม่มีแถบสีคล้ำ พบทุกภาคของประเทศ และพบได้ถึงมาเลเชียและบอร์เนียว

กระสูบจุด มีขนาดประมาณ 25 ซ.ม. พบใหญ่สุด 35 ซ.ม.

กระสูบขีด Hampala macrolepidota

## [แก้] กระสูบขีด

กระสูบขีด มีชื่อวิทยาศาสตร์ว่า Hampala macrolepidota รูปร่างคล้ายกระสูบจุด แต่ด้านข้างลำตัวมีแถบขวางบริเวณใต้ครีบหลังลงมาถึงท้อง ในปลาขนาดเล็กมีแถบ 2 แถบที่กลางลำตัวและโคนหาง และมีแถบใต้ตาด้วย ครีบมีสีคล้ำแดงเรื่อ ขอบบนและขอบล่างของครีบหางมีแถบสีคล้ำ มีขนาดใหญ่กว่ากระสูบจุด คือ สามารถยาวได้ถึง 30 ซ.ม. หรือ 60 ซ.ม.

พบมากในแม่น้ำโขง และพบบ้างในแม่น้ำเจ้าพระยา โดยกระสูบขีดจะพบได้มากกว่ากระสูบจุด

ปลากระสูบเป็นปลากินเนื้อ จัดเป็นปลานักล่าชนิดหนึ่ง มักไล่จับปลาขนาดเล็ก เช่น ปลาซิว ปลาวัยอ่อน รวมถึงแมลงน้ำต่าง ๆ ทั้งแม่น้ำและหนองบึง เป็นที่นิยมของนักตกปลาทั้งมืออาชีพและมือสมัครเล่นโดยใช้เหยื่อปลอม บริโภคด้วยการปรุงสด หรือทำปลาร้า ปลาส้ม เป็นต้น และยังเลี้ยงเป็นปลาสวยงามได้อีกด้วย

กระสูบมีชื่อเรียกทางภาษาถิ่นอีสานว่า " สูบ " หรือ " สูด "

## [แก้] ดูเพิ่มเติม

- วงศ์ปลาตะเพียน

## [แก้] ลิงก์ภายนอก

- รูปและข้อมูลกระสูบจุด
- รูปและข้อมูลกระสูบขีด

| กระสูบ เป็นบทความเกี่ยวกับ สัตว์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ กระสูบ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B0/%E0%B8%81%E0%B8%A3%E0%B8%B0%E0%B8%AA%E0%B8%B9%E0%B8%9A.html".

หมวดหมู่: บทความเกี่ยวกับ สัตว์ ที่ยังไม่สมบูรณ์ | ปลาไทย | วงศ์ปลาตะเพียน | ปลาน้ำจืด | ปลาตู้

##### Views

- บทความ
- อภิปราย
- รุ่นปัจจุบัน

##### ค้นหา